open-index/open-wikipedia-markdown huggingface dataset:
Mutesi Marie Aime

Mutesi Marie Aime ni umupaster wumunyarwandakazi akaba umubyeyi wanyuze muntambara nyinshi mubuzima bwe agera aho yumva bimukomereye ubukene bumurembeje kuburyo yageze aho bimugora kwinjira murusengero ariko afata icyemezo cyo kwikomeza mu mana

## Ubuzima bwite
Pasiteri Mutesi Marie Aimée ni umukozi w'Imana waherewe inshingano z’ubupasiteri mu itorero rya muri Dormition Church International mu mwaka w'2016. amaze guhabwa ubupasiteri iri torero ryaje gufungwa ariko uyu mukozi w'Imana ntiyaretse gukorera Imana yakomeje kuvuga ubutumwa bwiza nk’umuhamagaro we.

Umutesi yakirijwe mu Itorero rya ADEPR Gasogi mu 1997, yigaga mu mwaka wa gatanu w’amashuri abanza.

Uyu muvugabutumwa yanyuze mu matorero atandukanye, byanamufashije kugwiza igikundiro mu bayoboke be. Yabaye umwe mu bayobozi b’Itorero rya Zion Temple mu Ntara y’Amajyepfo ho muri Paruwasi ya Gisagara.

## Ishakiro
Aissa Cyiza

**Cyiza Aissa** (yavutse 1990) ni umunyarwanda w'umunyamakuru  wa bigize umwuga akaba yaratangiye uwo mwuga mu mwaka wa 2012, akaba yaratangiriye umwuga w'Itangazamakuru mu gitangazamakuru cya isango star mu gihe cy'imyaka itatu, aho yahise ajya ku kinyamakuru cya Royal FM arinaho akaba ariho abarizwa ubu. 

## Amasomo
Cyiza Aissa yize amashuri abanza muri Ecole Primaire Muhima aho yahavuye atangira ayisumbuye muri Groupe scolaire y' ibutare, ahava akomereza muri St Joseph I kabgayi, yahavuye akomereza muri ICK yi Kabgayi gusa ntiyaje gusoza ayo masomo, nyuma aza gusubukura amasomo muri ULK muri international relations .Cyiza ubwo yari arangije amashuri y'isumbuye yabonye Bourse imwemerera kwiga muri kaminuza ya KIE, arayanga kuko yaunda itangazamakuru . 

## Akazi
Cyiza Aissa yakoreye ibigo bigiye bitandukanye harimo ibitangazamakuru, ibigo by'igenga, ndetse no muri leta aho akora icyiganiro ISHYA vyinyura ku ikigo cy'igihugu cyitangazamakuru cya RBA, kuri television yu Rwanda . 

Kuwa 24 Werurwe 2025, Cyiza Aissa yagizwe umuyobozi w'ungirije w'iradiyo ya Royal FM. Muri Kanama 2025, Aissa yagizwe Umuyobozi Mukuru wa radiyo Royal FM.

## AMASHAKIRO
Julienne Kabanda

## Julienne Kabanda (wavutse 1980) ni umuvugabutumwa, akaba n'umuyobozi wa Grace Room Ministries ni umwe mu bavugabutumwa bakunzwe cyane bitewe n'inyigisho ze ahuza [[ubuzima]] bwa buri munsi abantu banyuramo byagera byagera k'urubyiruko bikaba akarusho . Julienne Kabanda  akaba ari  n'umuvugabutumwa muri Jubilee Revival Assembly Church.

## Ubuzima Bwite
Julienne Kabanda n'umufasha we  Stanley Kabanda washinze Jubilee Revival Assembly Church akaba n'umubyeyi w'abana bane avugako yatangiye ivugabutumwa akiri muto cyane kuko yari afite imyaka 18. Julienne Kabanda avugako yavukiye mumuryango wa gikiristo ariko utari mw'ivugabutumwa ngo yaciye mubintu byinshi akiri umwana yakundaga umuziki kuririmba no kubyina m'utubyiniro dukomeye mumujyi wa Kigali yemeza ko iyo Imana itaza kumufata akiri muriyo myaka byari kumukomerera akaba yarakijijwe avuye mukabyiniro.

## Umwuga
Julienne Kabanda ni umushumba mw'itorero Jubilee Revival Assembly Church tariki 16/05/2018 akaba aribwo yafunguye Grace Room Ministiry mu birori byabareye Hotel umubano kacyiru mumujyi wa Kigali. 

## Amashakiro
Marie Goreth Nyiraminani

Marie Goreth Nyiraminani (27 Kamena 1981), ni umupasiteri w'umunyarwandakazi ufite ubumuga bwo kutumva no kutavuga, yabayeho agearageza guharanira ko bagenzi be babaho bishimye. Ni umuhanzi akaba kandi akora umwuga wo kwita ku misatsi muri rusange.

## Ubuzima bwe
Marie Goreth Nyiraminani yavutse 27 Kamena 1981 avukana ubumuga bwo kutumva no kutavuga we na murumuna we. Mu 1994 muri Jenoside yakorewe abatutsi yabuze mama we na barumuna be babiri naho basaza be batutu baburirwa irengero, Nyiraminani yasigaranye na Se bajya mu bugande. 

= Uburezi =
Nyiraminani yize amashuri abanza mu ishuri rya Butare ry'abafite ubumuga bwo kutumva. Mu mwaka wa 2001, yahise yerekeza mu gihugu cya Kenya aho yagiye gukurikirana amasomo y'umwaka umwe mu ishuri rya Bibiliya. Ubumenyi yakuye ku ishuri rya Bibiliya bwamushoboje gushinga itorero ry'abafite ubumuga bukomatanyije bwo kutumva no kutavuga i Kigali. Aho yakodesheje icyumba gikodeshwa kiri iruhande rw'itorero rikuru rya Union des Eglise Baptistes du Rwanda (UEBR).

## Umwuga

Marie Goreth Nyiraminani yize amashuri ye abanza mu ishuri ry'abafite ubumuga bwo kutumva no kutavuga ahahoze hitwa Butare mu ntara y'amajyepfo akomereza mu gihugu cya  Kenya aho yigiye amasomo y'igihe gito mu ishuri rya bibiriya. Asoje amasomo yafunguye urusengero rw'abafite ubumuga bwo kutumva no kutavuga i Kigali. Nyiraminani ni umuhanzi akaba anakora umwuga wo gusokoza imisatsi bimufasha mu mibereho ye ya buri munsi hamwe na murumuna we nawe ufite ubwo bumuga.

## amashakiro
Butera Knowless

**Butera Jane** wavutse ku wa 2 Ukwakira 1990 kandi uzwi ku izina rya Knowless cyangwa Butera Knowless mu buryo bw'umwuga, Ni umuhanzikazi w'injyana nyaRwanda. Butera yajyiye akora  indirimbo nyinshi zitandukanye. Indirimbo ze zikaba zikora ku mitima ya benshi cyane cyane urubyiruko udasize n'abantu bakuru, cyane ko uyu muhanzikazi ibihangano bye biba byuzuyemo ubutumwa bwinshi. 

## Amateka
Butera yavukiye mu karere ka Ruhango,  akaba umwana w'ikinege wa Jean-Marie Vianney Butera na Marie Claire Uyambaje, bombi bakaba barapfuye.  Nyina yahoze ari umuririmbyi wa mbere muri korari y'itorero ry'Abadiventisiti b'umunsi wa Karindwi . Butera yize amashuri abanza muri ESCAF i Nyamirambo, APARUDE mu mashuri yisumbuye i Ruhango na APACE i Kigali akaba yarize ikoranabuhanga. Akaba yari umwe mubagize korari yo muri APACE. Mu mwaka wa 2012, yatangiye kwiga kaminuza muri Kigali Institute of Science and Technology.  Mu mwaka 2019, nibwo yasozaga muri kaminuza ya gikirisitu ya Oklahoma akaba n'umubyeyi w'abakobwa babiri bitwa Ora na Inzora Butera.

## Umwuga wa muzika
Knowless yashyize ahagaragara umuzingo w'indirimbo we wa mbere, *Komeza*, mu Kuboza 2011.  Album ye ya kabiri, *Uwo Ndiwe*, yasohotse muri Werurwe 2013.  Knowless akaba abarizwa muri label ya Kina Music. 

Yakoreye mu Rwanda no mu bihugu duturanye, harimo na Uganda,  kandi akorana n'abahanzi benshi barimo Abanyarwanda nka Danny, Paccy, Ciney, Jay Polly, Kamichi, Urban Boyz hamwe n'itsinda rya Vampos ryo muri Uganda. umuhanzikazi Cecile Kayirebwa w’umunyarwanda watuye mu Bubiligi n’umwanditsi w’indirimbo w’umunyamerika R&B, Brandy Norwood nibo bahanzi afata nk'ikitegererezo. Mu mwaka wa 2021 yasohoye umuzingo mushya (album) yitwa INZORA. 

## Ibihembo

Knowless yatsindiye "Umuhanzi mushya mwiza" mu marushanwa ya Salax Awards 2010.  Muri Kanama 2013, yegukanye umwanya wa gatatu mu marushanwa ngarukamwaka ya Primus Guma Guma Super Star abera kuri Stade Amahoro .  Muri Werurwe 2013 yatsindiye igihembo cya kabiri cya Salax -Kuri iyi nshuro mu cyiciro cy'Umuhanzi w’umugore mwiza". 

Muri 2013, Knowless yari umwe mu bahanzi batatu baturutse mu Rwanda baririmbye mu birori bya "Rwanda Day" byabereye i Londres.  muri 2015, Knowless Butera yatsindiye Primus Guma Guma Superstar Edition ya 5 kandi ni we mugore wa mbere wegukanye amarushanwa nk'aya.

## Amashakiro
Uwanyirigira marie chantal

UWAMYIRIGIRA Marie Chantal, ni umugore wavutse muri 04 Kamena 1981, avukira mu karere ka Burera mu intara y'amajyaruguru, akaba ari umwe muyobozi bw' inzego zibanze, akaba atakiri  umuyobozi w'ako karere . UWAMYIRIGIRA Marie Chantal akaba yarashakanye na Twizerimana Razalo.

## AMATEKA
UWANYIRIGIRA Marie Chantal, yavukiye mu murenge wa rusarabuye ho muri Burera, ninaho yize amashuri abanza mu murenge avukamo wa Rusarabuye, mu kigo cy’amashuri abanza cya Ruhanga, ubu cyikaba cyitwa Urwunge rw’amashuri rwa Ruhanga, yakomeje ajya mu mashuri yisumbuye mu mwaka wa 1995, byaramugoye kubera intambara z’abacengezi yari ihari icyo gihe, Amashuri yisumbuye yayize mu bigo byinshi kubera igihe cy’umutekano muke, mu ntambara y’abacengezi. 

* Yize mu ishuri ry’abakobwa ry’i Muramba mu mwaka wa mbere, icyo gihe twigaga ibihembwe bibiri (semestre), 
* Ahava anjya muri TTC Kirambo kubera umutekano muke wari i Muramba mu ntambara z’abacengezi .
* ahita yimukira mu ishuri ry’Inderabarezi Rusange ku kigo cy’Itorero ry’Ivugabutumwa mu Rwanda ryo muri Butaro .

Uwanyirigira akirangiza amashuri yisumbuye, yakoze akazi nka kubwarimu, aho mu mwaka wa 2006 yakoze ikizamini cyahabwaga abarimu bamaze imyaka ibiri mu kazi aho cyitwaga **Mature**, maze agitsinze ajya kwiga mu ishuri rikuru Nderabarezi rya Kigali ryari rizwi nka KIE, aho yakuye impamyabumenyi y’icyiciro cya kabiri cya Kaminuza (A0) hari mu mwaka wa 2010. Uwanyirigira ubu ari kwiga muri Kaminuza y'igebga ya Kigali ULK, mu icyiciro cy'agatatu cya kaminuza mu ishami ry’inderabarezi .

## IMIRIMO YAKOZE
UWANYIRIGIRA Marie Chantal ni umutegarugori yakoze imirimo itandukanye aho yabaye umuyobozi w' ishami ry' uburezi mu karere ka Burera ndetse mu mwaka wa 2019 yaje gutorerwa kuyobora akarere ka Burere  .  nyuma yakoze akazi akora ku masezerano y'akazi, yigishaga abarimu biga mu ishuri rikuru Nderabarezi rya Kigali muri gahunda ya Iyakure, akaba yarabigishiriza muri ISAE Busogo, hamwe no mu ishuri ryisumbuye rya Musanze muri  Ecole des sciènces de Musanze, aha akaba yarigishaka isomo ry’ubumenyi bw’isi . Uwanyirigira yabaye umukozi uzwi w’umurenge wa Rusarabuye ushinzwe uburezi kuva mu 2011 kugeza muri 2016, aho yakoze yatsinze ikizamini cy’akazi kimujyana mu buyobozi bw’ishami ry’uburezi mu karere ka Burera, ari naho yakoraga kugeza ubwo atorewe umwanya wo kuyobora akarere akaba nabwo yasezerewe akora .

## AMASHAKIRO
Iradukunda Grace Divine

**Iradukunda Grace** **Divine** uzwi ku mazina ya **Dj Ira,**  ise umubyara yitwa Mbonimpa Juvenal.  Dj Ira yageze mu Rwanda bwa mbere muri 2015 ubwo yari aje gusura mubyara we Sakubu Hassan (Deejay Bisoso) nawe uvanga umuziki kuri televiziyo y'u Rwanda. 
## Ubwenegihugu
Dj Ira yari asanzwe afite ubwenegihugu bw'u Burundi bwonyine, ariko mu minsi mikeya ishize aherutse guhabwa ubwenegihugu na nyakwubahwa umukuru w'igihugu cy'u Rwanda H.E Paul Kagame mu gisabo Dj Ira yasabiye mu ruhame taliki 16 Werurwe 2025 mu gitaramo n'urubyiruko muri BK Arena.
Dj Ira kuva Ku wa kabiri tariki 15 Mata 2025 ya baye imbere y'amategeko y'Urwanda umunyarwandakazi.

## Muri muzika

Iradukunda Grace Divine uzwi ku mazina ya Dj Ira, ni umuvangamizikikazi ukunzwe mu Rwanda ufite inkomoko mu gihugu cy'u Burundi uzwi ku izina rya DJ Ira, ni umwe mu bakobwa bake batinyutse gukora uyu mu mwuga wari umenyerewemo n' abahungu gusa, cyane ko avuga ko ari akazi ka buri munsi, aho ahura n'imbogamizi z'abagabo baza kumutereta bamwitiranya n'indaya . Dj ira yigishijwe na mubyara we Dj Bissoso amaze kwigaragaza henshi mu bitaramo bikomeye bitandukanye ndetse yanagaragaye henshi mu bitaramo bya PGGSS6, avangavangira imiziki abahanzi benshi batandukanye, ndetse aha ni naho benshi bamubonyemo kuba ari umukobwa ushoboye kuba yanezeza imbaga y'abitabiriye ibitaramo abavangavangira imiziki ku buryo bw'umwuga .

## Amashakiro
Rigoga Ruth

**Rigoga Ruth** Ni Umunyarwandakazi w'Umunyamakurukazi uvuga imikino mu Rwanda wamamaye cyane nkumwe mu bagore bavuga amakuru y'imikino mu Rwanda kuko twari tumenyereye ko amakuru y'imikino mu Rwanda akorwa n'abagabo gusa.

## Ama Radiyo yakozeho
**Rigoga Ruth** yakoze ku ma radiyo menshi i Kigali harimo: **Isango Star** ari nayo yatangiriyeho umwuga w'itangazamakuru ry'imikino mu Rwanda mu mwaka w' 2010, 2012  ahava ajya kuri **KFM**, 2016 ahava ajya kuri  **Radio&TV10** ariho yavuye ajya ku kigo cy'igihugu cy'itangazamakuru mu Rwanda (RBA) mu mwaka w' 2019

## Ubuzima Bwite
Taliki 10 werurwe mu mwaka 2018 nibwo umunyamakuru w'imikino Rigoga Ruth yarushinze na liyetona Kamali Fred  **Rigoga** yize amashuri yisumbuye kuri bourse kubera gukina umupira w'amaguru, ”Rigoga.Muri icyo gihe, yahujije radiyo n’amasomo ubwo yakurikiranaga impamyabumenyi mu itangazamakuru muri kaminuza y’u Rwanda (UR).Mu mwaka 2012, yatewe ubwoba na 98.7 KFM nshya, radiyo yari ifitwe na Nation Media Group (NMG), ariko nyuma igahagarika ibikorwa muri kamena mu mwaka 2016. Nubwo yakoraga mubidukikije byiganjemo abagabo, Rigoga yakomeje kwigaragaza mubiganiro 10 Imikino, yari imwe mubiganiro by'imikino bizwi cyane mu Rwanda. Muri Kamena 2019, yinjiye muri RBA aho atanga ibitaramo bibiri, 'RTV Sports na Kick-off, biri mubirebwa cyane.Rigoga avuga ko bitigeze byoroha na gato, kubera ko byabaye ngombwa ko asuzugura ibintu byinshi, birimo imyumvire ya sosiyete, ibitekerezo bibi ndetse no guhuza umubyeyi n'akazi.Ati: "Ntabwo byabaye urugendo rwiza nkuko bigaragara. Nahuye n'ibisitaza mu nzira, cyane cyane abantu bambwira ibintu bimpagarika umutima ariko nkomeza kugenda. ”Rigoga.

## Amashakiro
Uwineza Clarisse

**UWINEZA Clarisse** ni umunyarwandakazi wamenyekanye cyane ku izina rya clara mwitangazamakuru akora kuri Radio akaba kandi azwi ku izina rya Mama mimi muri filime yuruhererekane yitwa indoto.

## Ubuzima bwe bwite
**Uwineza Clarisse** ni umubyeyi w'abana babiri ni umunyamakuru akaba n'umuvugabutumwa bwite, mu buzima bwa Clarisse hari ibihe byiza n'bibi, mubihe bye byiza harimo kuba ari umubyeyi, kuba akora akazi akunda, hari n'ibibi  yahuye na byo mu buzima byamukomereye, harimo kurwara Covid-19 inshuro ebyiri, kurwara kanseri ndetse n’igihe yatandukanaga n’uwo bari barashakanye.

Clarisse yashenguwe  no  gutandukana n'umugabo we kuko yumvaga ntacyo atakoze ngo babane neza, mubindi bibi byamubayeho ni ugusanga arwaye kanseri(cancer) kuko yabimenye nyuma yo gutandukana nuwari umufasha we, bityo bimubera ibizazane, avugako yafashijwe no gusenga ndetse no kwizera Imana, avuga kandi ko ikindi mubyamushenguye harimo nigihe yigeze kubura imfura ye gusa kubufatanye na polisi yu Rwanda akaza kumubona.

## Amashuri yize
Uwineza Clarisse yize amashuri abanza n'ayisumbuye, yize itangazamakuru muri kaminuza (ICK) ishuri rikuru Gatholika rya Kabgayi.

## Ikazi akora
Uwineza Clarisse uzwi nka clara, ni izina yahawe nakazi kitangazamakuru umwe mubyo kora nkumwuga clara ari mubanyamakuru bakunzwe kuri Radio Rwanda aho akora ibiganiro bitandukanye harimo: nta rungu, kazi ni kazi hamwe nibindi bitabndukanye bituma akundwa nabatari bacye.

Clarisse amaze imyaka irenga 17 mu mwuga witangazamakuru aho yawutangiriye kuri Radio Maria ahamara imyaka irindwi, yavuye kuri Radio Maria ajya gukora kuri Radio Salus akorerayo imyaka ibiri.

yaje kubona akazi mu kigo cy'igihugu cy'itangazamakuru cyahoze cyitwa ORINFOR muri 2010 aho yakomereje akazi ke kugeza nubu akaba ariho agikora mukiganiro Nta Rungu gikunzwe nabatari nabantu benshi.

Uwineza Clarisse avuga ko akunda cyane itangazamakuru ndetse ko yahuze yifuza kuzaba umukinnyi wa filime akaba yarakabije inzozi muri 2020 ubwo yatangiye gukina muri filime yuruhererekane ica kuri Television Rwanda yitwa Indoto,  aho akina yitwa Mama Mimi.
Uwimana Clarisse

Uwimana Clarisse Ni Umunyarwandakazi w'Umunyamakurukazi ukora amakuru y'imikino,wanabaye Umukinnyi w'umupira wamaguru mu Amakipe y'Abagore mu Rwanda.

Umunyamakurukazi wa B&B FM Clarisse yaje kwerekeza mu gihugu cya Cameroon ahari hagiye kubera Igikombe cy’Afurika cy’Ibihugu (CAN 2021). Clamama nkuko bakunze kumwita, yatangaje ko iyi ari CAN ye ya gatatu yari agiye kwitabira nyuma y’icyabereye muri Egypt mu mwaka 2019 ndetse nicyo mu mwaka 2017 cyabereye muri Gabon.

## Amakipe yakiniye
Uwimana watangiye gukina Umupira w'amaguru Aho yatangiriye mumashuri abanza nayisumbuye harimo ikigo cyamashuri cya Apaer Rusororo 

Yakiniye APR FC Yabagore na AS KIGALI Yabagore, Clarisse Kandi Yakinnye no hanze Y'Igihugu Aho Yakiniye Source du Kivu women football team.

Umunyamakurukazi Uwimana Clarisse niwe munyamakuru umwe rukumbi mu Rwanda witabiye Igikombe cy’Afurika cy’Ibihugu (CAN 2021) Ahagarariye radiyo akorera B&B fm Umwezi nk'umukozi wagombaga kuba ari kuri tere abagezaho amakuru.

## Amaradiyo yakozeho
Yakoze kuri Radiyo Flash FM akora kuri Contact FM & Contact TV, Ubu akaba akora kuri radiyo y'Imikino B&B fm Umwezi. 

## Ibirambuye
Umurerwa Evelyne

## AMATEKA

Umurerwa Evelyne  n'Umunyarwandakazi wavutse m'umwaka (1977) aho  yavukiye mu karere ka Nyarugenge umugi wa kigali ni mwene  Eduard Nsababera na Blandine Mukasekuru, yashakanye n'uwitwa Jean-Marie Uwizeye k'itariki (8/1/2000) uyu mugabo babyaranye abana 3.

## AMASHURI YIZE
Evelyne Umurerwa  yize amashuri yisumbuye kukigo cya Centre Islamiques de l'Enseignments  Secondaires de Kigali (CIESK) Akomereza amashuri ya kaminuza  ku kigo  cya Kigali independent yiga ishami ry'imibanire.

## AKAZI YAKOZE
Umurerwa n'umunyarwandakazi w'umunyamakuru ukorera Radio na television by'Urwanda  kuva mu mwaka (1998) aho abimazemo imyaka irenga 20,yakoze kuri radio na television by'igihugu agisoza kwiga amashuri yisumbuye nyuma anaminuza akora ako kazi k'ubunyamakuru, mu kazi akora kuri television 'rwanda yibanda kubiganiro bijyanye niterambere cyane cyane  ry'igitsina gore aho yakoze ikiganiro cyitwa Iterambere ry'Abagore muri ikigihe arimo gukora ikiganiro cya Tinyuka urashoboye kuva mu mwaka (2010) kuri television y'Urwanda aho iki kiganiro gishishikariza  abagore kwitinyuka  bakihangira imirimo bagakora imishinga mitoya bahereye kugishoro gitoya ibi bizabarinda guhora batergereje ibivuye kubagabo babo bakigira ubwabo,Umurerwa Evelyne kandi akora ikindi cy'iganiro cy'itwa Inzozi zanjye, nacyo kuri telesiziyo yu Rwanda, uyu munyamakuru kandi akora mukanama nkemura mpaka mu gihe cya miss Rwanda kuva mu mwaka 2020. 

## MU GIHE CYO KURUHUKA
Mugihe cyo kuruhuka igihe Evelyne atari mukazi akunda kuba arikumwe n'umuryango we ndetse n'inshuti ze,akunda gukora siporo cyane harimo kwiruka,koga,gym tonic ndetse na sauna aho abikorera k'Umubano Hotel.

### Urugendo rwa UMURERWA Evelyne
Ababyibuka mu myaka  ya 2000 barabyibuka  aho buri wa Gatandatu mu masaha y'umugoroba  buri wese yabaga yicaye imbere ya televiziyo uwo iwabo batayitunze akajya kuyivumba , yanga gucikwa n'ikiganiro Tele Detente cyacaga kuri Televiziyo Rwanda ari nayo yonyine yakoreragaho mu gihugu. Iyo avuze iki kiganiro cyangwa amakuru mu Kinyarwanda , mu bitekerezo bya benshi haza izina UMURERWA Evelyne kuko aribyo uyu mugore umaze imyaka 20 na akora kuri Televiziyo y'u Rwanda yamenyekanyeho cyane.6

## SHAKIRA HANO
6. https://mobile.igihe.com/serivisi/special-pages/womens-month/inkuru/article/urugendo-rwa-umurerwa-evelyne-umaze-imyaka-isaga-17-asoma-amakuru-kuri
Munyaneza Dorothée

**Dorothée Munyaneza** (wavutse 1982) ni umuririmbyi, umukinnyi wa filime, umubyinnyi wo mu bwongereza  ukomoka mu Rwanda. Yagaragaye mu bice bibiri bya filimi, *Samedi Détente* na *Unwanted*, byombi bijyanye na jenoside yakorewe abatutsi mu Rwanda muri 1994.

## Ubuzima bwite

Munyaneza yavukiye i Kigali, mu Rwanda.  Se ni umuvugabutumwa, naho nyina ni umunyamakuru.  Munyaneza n'umuryango we bavuye i Kigali mu gihe cya jenoside yakorewe abatutsi mu Rwanda, igihe Munyaneza yari afite imyaka 12.  Nyina yakoraga mu muryango utegamiye kuri Leta, bityo akaba yarashoboye kurinda umuryango we, ndetse abona inzira ijyera i Londres mu Bwongereza.    Munyaneza yize muri Lycée Français Charles de Gaulle . Mu gihe yigaga yahuye na Christine Sigwart washinze Jonas Foundation, umuryango utabara imbabare ugamije guhuza abana babimukira n'imiryango yabo. akunda umuziki, kuko yize umuziki muri Jonas Foundation.   Munyaneza yize umuziki n'ubumenyi mbonezamubano muri kaminuza ya Canterbury Christ .  Ubu atuye i Marseille, mu Bufaransa,   kandi afite umwana w'umukobwa. 

## Umwuga
Munyaneza yatewe inkunga no gukora ku ngingo ya jenoside yakorewe abatutsi mu Rwanda muri 1994 nyuma yo kubona ibyegeranyo kuri iyo ngingo, cyane cyane iyanditswe na Thierry Michel ivuga ku bikorwa bya Denis Mukwege . 

Munyaneza niwe wakoze  amajwi ya firime ya *[[Hotel Rwanda]]* . Yatangiye ari umuririmbyi n'umwanditsi w'inkuru muri firime, ariko nyuma atangira kubyina muburyo busa nuburyo yabyinnye akiri umwana mu Rwanda.  Yakoranye na François Verret [ fr ], Robyn Orlin, Rachid Ouramdane [ fr ], Nan Goldin, Mark Tompkins, Ko Murobushi na Alain Buffard [ fr ]    Nkumuririmbyi, yashyize ahagaragara alubumu ye ya mbere wenyine muri 2010, yakozwe na Martin Russell .   Muri 2012, yakoranye n'umwongereza James Seymour Brett gukora alubumu *Earth Songs* .   Muri 2013, yagaragaye mu gitaramo cya Rachid Ouramdane i Rennes, mu Bufaransa. Mu gitaramo, yavuze amazina y'Abanyalijeriya bishwe mu bwicanyi bwabereye i Paris mu 1961 . 

Muri 2014, Munyaneza yakoze filimi *Samedi Détente* (kuruhuka kuwagatandatu). Yibanze kuri jenoside yakorewe abatutsi mu Rwanda, uburyo abantu 1000000 bapfuye mu minsi 100,  n'ubunararibonye bwe kuri jenoside.  Igikorwa cyatangiriye i Nîmes, mu Bufaransa. 

Muri 2017, yakoze *Unwanted*, filimi ye ya kabiri ijyanye na jenoside yakorewe abatutsi mu Rwanda.  Igikorwa cyagaragayemo Alain Mahé      *Unwanted* ifite intego yibanze kubagore bafashwe kungufu nabana babo batwite.  Munyaneza yerekanye *Unwanted* mu iserukiramuco rya d'Avignon 2017,    ndetse no muri Festival d'automne à Paris [ fr ] 

## Amashakiro
Sandrine maziyateke

Sandrine MAZIYATEKE ni umunyarwandakazi wakuriye mu mahanga kubera amateka y' igihugu cye u Rwanda, aho yakuriye mu bubirigi ntamahirwe yagize yo kumenya u Rwanda kuko ababyeyi ntibabimwemereraga kandi bikamutera ipfunwe no kwi ishuri. byamusabye imbaraga aza gufata umwanzuro yiyemeza no kugaruka mu Rwanda, ndetse yiyemeza gufatanya nabandi kubaka igihugu.

### IMIRIMO YAKOZE
Sandrine MAZIYATEKE, kuwa 15 nyakanga 2020 nibwo yagizwe umuyobozi mukuru muri ministeri y' ububanyi n' amahanga mu Rwanda, akaba ashinzwe abanyarwanda baba mu mahanga. ikigihe yavuze ko u Rwanda rwubatse ibukungu nibindi kuburyo bugaragara bityo nawe abonye umwanya wo gutanga umusanzu we.

### AMASHAKIRO
Umuziranenge Blandine

**Umuziranenge Blandine** niwe washinze kandi akaba umuyobozi mukuru wa KOSMOTIVE,uruganda rw'ibanda mu gukora ibikoresho by'abana. Umuziranenge yavukiye kandi akurira muntara y'amajyaruguru yu Rwanda.

## Ibyo yize naho yakoze
Umuziranenge Blandine akaba yarize ubucuruzi n'ikoranabuhanga muri Tumba College of Technology aho yakuye impamya bumenyi y'icyiciro cyambere cya kaminuza. akomereza muri Mount Kenya University Rwanda aha ahakura impamya bumenyi y'icyiciro cy'akabiri cy'akaminuza mu ikoranabuhanga. Kandi yagiye akora amahugurwa meshi atadukanye akabona impamya b'ushobozi zitandukanye nko mu ikoranabuhanga, mu kwihangira imirimo, mu gukora amafoto n'amafulime, no kwandika inkuru ndetse n'ibijyanye nimi nyamideli, agatsindira ibihembo bigiye bitandukanye. Yaje kandi kwimenyereza umwuga kuri radiyo ya Contact fm, aza no gukora kuri radio Rwanda (RBA).

Bitewe n'ubunararibonye yari afite mubyo yize n'ibyo yakoze mu ikoranabuhanga yaje gushinga isosiyete ikora gahunda yerekana ubuzima by'umubyeyi utwite ndetse n'umwana atwite. Umuziranenge Blandine ubwo yari amaze kwiga amashuri makuru hano mu Rwanda ndetse no hanze y'igihugu, nyuma akaza kubona amahugurwa menshi kandi  atandukanye, yahisemo kwikorera, aho yahisemo gukora ibikoresho by'isuku y'imihango ya bakobwa bizwi nka Cotex. ubu akaba atuye mu mujyi wa Kigali .

## Ibikorwa
Umuziranenge yagiye akora ibikorwa bitandukanye, haba mu gihugu imbere ndetse no hanze yacyo i mahanga, yitabiriye inama zitandukanye, yabonye amahugurwa atandukanye, yasuye inganda zitandukanye ku mugabane w'afurika, iburayi no muri Amerika, yabonye inkunga zigiye zitandukanye nkaho yabonye ubufasha ba Bank of kigali ndetse na king baudouin foundation yo kumugabane w'iburayi n'amerika .

## Amashakiro
Nyirarukundo Xavera

## NYIRARUKUNDO XAVERA

### Amateka ye yose
Nyirarukundo Xavera ni umunyamakuru w'umwuga ukora kuri radio Rwanda (RBA). Aho asoma amakuru mu Kinyarwanda bizwi mu cyongereza nka news anchor. Akaba Kandi akora ikiganiro cyitwa Makuru ki Mu Binyamakuru afatanije na mugenzi we Jean Daniel Sindayigaya bakunze kwita JDS.
Ijwi rye kandi ryumwikanye mu makinamico atandukanye y'itorero Indamutsa za RBA anyura kuri Radio Rwanda. Arubatse kandi ni umubyeyi.
Iradukunda Michele

Iradukunda Michelle  wa menyekanye cyane mu mwuga w'itangazamakuru ndetse akaza no kugaragara mu bakobwa  bahataniraga ikamba rya Miss Rwanda 2009. Michele yakoranye ubukwe na David Humud ku i tariki ya  11-12 kanama 2017,  Michele ni umubyeyi wa bana babiri .
## Ibihembo ya hataniye
Michelle Iradukunda yiyamamarije kuba  nyampinga w'u Rwanda mu mwaka 2009 aza muri batanu bambere. Muri 2010  yonjyeye kujya mu marushanwa y'ubwiza maze yi yamamariza kuba nyampinga w'icyahoze ari kaminuza y'u Rwanda aza no kuba igisonga cya mbere.

## Ibikorwa bye
Michelle ni umunyamakuru umaze kumenyekana cyane hano mu Rwanda , akaba yagizwe umuyobozi mukuru wa magic FM ishami rya radio y'u Rwanda ry'ibanda ku myidagaduro asimbuye Uwera Jean Maurice. Yakoze ibiganiro nka **samedi** **detente**, **waramutse Rwanda** hamwe na **ishya** ni biganiro bikunze kuri televiziyo y'u Rwanda. muri 2013 nibwo Iradukunda yinjiye mw'itangazamakuru ahereye kuri rodiyo y'a Isango star, yavuye yerekeza muri RBA . 

## Amasomo
Iradukunda Michelle ni umugore akaba yari muri kaminuza nkuru yu Rwanda, aho yize Interpretation na translation, aho afite impamyabushobozi y'icyiciro cya kabili cya kaminuza, ndetse si ibyo gusa kuko afite Masters, mbese icyiciro cya gatatu cya kaminuza, mubijyanye ububanyi n'amahanga , byose yakuye muri kaminuza nkuru yu Rwanda . 

## REBA
Abayisenga Marie Grace

**Abayisenga marie grace**

Young Grace, amazina ye bwite ni **Abayisenga Marie Grace**, ni umuraperikazi w’Umunyarwandakazi wavutse ku wa 19 Nzeri 1993 i Rubavu (icyahoze ari Gisenyi). Azwi cyane nk’umwe mu bakobwa bazamuye injyana ya Hip Hop mu Rwanda, aho yigaragaje akiri muto binyuze mu ndirimbo ze zatumye izina rye rimenyekana ku rwego rw’igihugu. 

## Ubuzima bwite
Young Grace ni imfura mu muryango w’abana batatu kandi yakuriye mu muryango w’ababyeyi bombi. Yatangiye muzika rwihishwa, ariko nyuma ababyeyi be baza kumushyigikira bamaze kubona impano ye. Uretse muzika, yakomeje amasomo ye muri Kaminuza. Yavuze ko umuziki wamufashije kwiyishyurira ishuri, kugura imodoka no kwiyubakira ubuzima bwigenga akiri muto.

## Umwuga
Young Grace yinjiye mu muziki mu mpera za 2009 akora indirimbo ye ya mbere yise *Hip Hop Game* akiri mu mashuri yisumbuye. Iyo ndirimbo yamubereye intangiriro y’urugendo rwe rwa muzika, imwinjiriza izina n’abafana benshi. Mu rugendo rwe, yakoze indirimbo nyinshi ndetse ashyira hanze album zitandukanye. Yitabiriye kandi amarushanwa akomeye ya muzika mu Rwanda arimo nka **Primus Guma Guma Super Star**, byamufashije gukomeza kumenyekana no kwagura ibikorwa bye bya muzika. Young Grace ahamya ko umuziki wamufashije kwigenga no kwiteza imbere.

## Amashakiro
Mukayizere Djalia Nelly

Nelly ni umukinnyi wa filime wabigize umwuga ,uzwi cyane kw'izina kecapu wa mamaye muri sinema nyarwanda nu mwe mubakomeje  

kwigaragaza no kwigarurira imitima y'abataribacye mu banyarwanda bakurikirana hafi ibya filime nyarwanda

byumwihariko filime yuruhererekane ica kuri youtube izwi nka Bamenya series.

## Amateka y'a kecapu
kecapu benshi bamumenye muri Bamenya nyamara yatangiye gukina filime kuva mu mwaka 2012.

yakinnye muri filime zitandukanye,lshyamba,nkuba,Bihemu,Naheza hisi,Bamenya nizindi nyinshi.

muri filime zose yakinnye  iyitwa nkuba niyo yamuhinduriye amateka ndetse akaba akaba ari nimwe muzo yishimira ko yakinnyemo kuberako yakinanye na Ngenzi warugezweho cyane muri icyo gihe.

## Ibikorwa y,amenyekanyemo
Mukayizere djalia nelly  wamenyekanye cyane muri bamenya  yatangiye gukina muri filime,

zitandukanye nka ishyamba,nkuba,bihemu,naheza hisi. izozose nizoyamenyekanyemo. cyane cyane bamenya kuko niyo abenshi bamuziho.

## REBA
Uwineza Beline

**Uwineza Beline**  ni umugore w'umunyarwandakazi, akaba ari rwiyemezamirimo, aho ubu ari  visi perezida wa komisiyo ya PAC, mu inteko inshinga amategeko, umutwe w'abadepite mu Rwanda.Uwineza yakoze imirimo itandukanye nkaho yari  ALAC Regional Coordinator ndetse nanone akaba yari N&W provinces at Transparency International .

## Amagambo ya hidura sosiyete
Honorable Uwineza Beline mu kiganiro kubaza bitera kumenya insaganyamatsiko yagiraga iti "Kwimika ihame ry'uburinganire hakumirwa amakimbirane yo mu muryango" yaravuze ati " Burya Umugore ashobora kuba umutware w'urugo kuko hari aho abagore bigejeje ubu"  aho akomeza abasobanurira uburinganire n'ubwuzuzanye mu Rwanda.

## Amahugurwa y'itabiriye
Honorable Uwineza Beline yitabiriye inama mu mwaka 2021 yari igamije kuganira ku mwaka Ibiri (2) umunjyi wa Kigali wari umaze mu nzubacyuhokandi yanitabiriye inama yari yahuje ihuriro FFRP aho bari  kwiga ku kibazo cyigira giti "FFRP isanga ubufatanye bw'inzego ari bwo bwarandura igwingira mu bana" Aho Honorable Uwineza Beline yagarutse kuri zimwe mu nzitizi zitiza umurindi icyo kibazo aho yagize ati " Ihuriro FFRP ku gusesengura iyubahirizwa ry'iri hame ry'uburinganire birimo kutagabana imirimo y'abagize umuryango hagati y'ababyeyi bombi bigaragara cyane nko mu cyaro, aho umugore agira imvune z'imirimo iyo mu rugo cyane cyane kwita ku bana bikamubera inzitizi zituma adashobora kwita ku bindi bikorwa byo kwita ku muryango we, byongeye kandi nk'uko byagaragaye mu bushakashatsi imiryango yo mu cyaro n'imiryango ibayeho mu bukene bukabije niyo ikibonekamo ikibazo cy'igwingira ry'abana ku gipimo kiri hejuru".

## Akazi yakoze
Uwineza Beline yakoze imirimo ndetse n'akazi gatandukanye harimo :

* Kuva muri Nzeri 2018- kugeza ubu : Umwe mu bagize Inteko ishinga amategeko y'u Rwanda . 
* Kuva muri kamena  2017 – Nzeri 2018: Umuhuzabikorwa wa Politiki n’amategeko muri Transparency International Rwanda (TI-Rw) . 
* kuva muri Kamena 2011 - Kamena 2015: Umuhuzabikorwa w'akarere ka ALAC
* Kuva muri  ukwakira 2004 -kamena 2011: Umuhuzabikorwa wibikorwa byInkiko za Gacaca mu Ntara y Iburasirazuba
* kuva muri gashyantare  2003 - Nzeri 2004: shinzwe amategeko / Umuhuzabikorwa w’ibikorwa by’Inkiko za Gacaca mu Ntara y’Iburasirazuba Komisiyo y’igihugu ishinzwe uburenganzira bwa muntu .
* kuva muri Nzeri  1999- Mutarama 2003: Parajuriste mumuryango wa IBUKA .

## Amashakiro
Marie Immaculée Ingabire

ni mwe mu bagore bazwi mu Rwanda kubera uruhare agira mu kurwanya ruswa n’akarengane, akaba ari n’umuyobozi w’Umuryango urwanya ruswa n’akarengane (Transparency International-Rwanda)

## Amavu n'Amavuko
Mu mwaka wa 1961 nibwo Ingabire Marie Immaculée yabonye izuba, icyo gihe umuryango we wari utuye mu Uburundi ari naho bari barahungiye, kuvukira ishyanga no gukurira mu buzima bwa gihunzi byatumye adahabwa uburenganzira yari akwiriye bimuremamo ishyaka ryo kumva yanze akarengane kuko yakuze akabamo ndetse anagakorerwa.Umwe mu bagore bazwi mu Rwanda kubera uruhare agira mu kurwanya ruswa n’akarengane, akaba ari n’umuyobozi w’Umuryango urwanya ruswa n’akarengane (Transparency International-Rwanda),

## Ibyamuranze
Ingabire Marie Immaculée yize amashuri abanza n’ayisumbuye mu Uburundi, akomereza Kaminuza muri Repubulika Iharanira Demokarasi ya Congo ari naho yavuye mu mwaka wa 2001 ataha mu Rwanda, yakoze muri ORINFOR igihe kirekire,akora mubitangazamakuru byandika bitandukanye, yakoze muri Profemmes Twese Hamwe, IBUKA n'indi miryango y'abagore itegamiye kuri Leta.

## Ibindi wamenya
Uyu mubyeyi w’abana batanu [harimo abe bwite yabyaye n’abo yafashe yemera kubabera umubyeyi] yaboneyeho gusaba abakibyiruka gukoresha neza amahirwe bafite bitaba ibyo Imana ikazabibaryoza, yaragize ati gukura witwa impunzi biragatsindwa kuko bituma ubaho ubuzima utishimiye kandi uziko naho uri atari igihugu cyawe, igihe cyose twamaze mu buhunzi nababajwe nuko ntigeze mpabwa amahirwe nk’abandi bana ngo nige ibyo nshaka ahubwo bakampitiramo kuko nitwaga impunzi.

## Ibindi wasoma
Collette Ngarambe mukandemezo

## Collette Ngarambe Mukandemezo

## Ubuzima bwite
Collette Ngarambe Mukandemezo wavute taliki 21/Gashyantare/1969 avukira indera mu karere ka Gasabo, uvuka mumuryango w'bana batandatu abahungu batatu n'abakobwa batatu akaba ariwe bucura.

Collette wakuze ashaka kuzaba umuganga ariko inzozi zikarangira abaye umunyamakurukazi ukunzwe nabenshii mubiganiro akoro.**kuva 1998** Avugako yahagaritse gukina inkinamico kubera ubutumwa yahawe gukina munkinamico bikamushengura umutima."*nasabwe gukina ndumugore wumwicanyi Aho Yari kwica umukwe we ngo atazarongora umukobwa we ijambo ryatumye adakina iyo nkinamico "IYABA YARAGAHITANYE "niryo jambo ryamukoze kumutima ahita ahagarika gukina kuva icyo gihe kugeza nubu.*

## Urugendo
Collette Ngarambe Mukandemezo Yamenyekanye cyane munkinamico zacaga kuri radiyo Rwanda nyuma ya Genocide yakorewe abatutsi mu Rwanda.

Aho yatangiye atanga ubufasha mwikina Mico birangira abikoze bihoraho.

Mu 1982 Collette Ngarambe Mukandemezo Ari mubafashe amabonekerwa y'ikibeho muburyo bwo kubika amateka"nabikoze ntaziko ar'itangaza makuru nfite imyaka cumi numwe nafashe radiyo gasete nigaga mu mwaka wakane wamashuri abanza jya ikibeho gufata amabonekerwa kugirango tuzabike amateka nabikoze ntaziko ar'itangaza makuru.

## Aho yakoze

# Yakoze mwisomero rya kaminuza nkuru y'u Rwanda i butare.
# Ministeri y'itangazamakuru ubu akaba Ari RBA

## Amashakiro
Amata Giramata

**Amata Inès Giramata** (yavutse 29 Mutarama 1996), ni umusizi w'umunyarwanda, impirimbanyi y'uburenganzira bwa muntu cyane cyane umutegarugori.  Niwe washinze kandi akaba n'umuyobozi mukuru wa *Sistah Circle*, "umuryango ugizwe n’abagore uharanira icyateza imbere umwali w'umwirabura. 

## Amavu n'amavuko
Giramata yavukiye mu Rwanda ku ya 29 Mutarama 1996. Niwe mfura mu muryango. Yize mu *ishuri rya La Colombiere* mu mashuri abanza.  Nyuma yimukiye muri Uganda, yinjira *mu ishuri rya St. Mary's College Kitende,*, mu Karere ka Wakiso . Yarangije amashuri yisumbuye muri *Green Hills Academy*, i Kigali, umurwa mukuru w'u Rwanda, muri Gicurasi 2013. nyuma y'uwo mwaka, yinjiye muri kaminuza ya DePauw, muri leta ya Indiana yo muri Amerika.  Muri 2017, yarangije muri kaminuza ya DePauw afite impamyabumenyi y’ubuhanzi mu iterambere ry’ubukungu na politiki, uburinganire,n’ubushakashatsi bw’imyororokere. Kuva muri Kanama 2019, Giramata akurikirana impamyabumenyi ihanitse mu Buringanire n'Ubushakashatsi bw'Abagore muri kaminuza ya Arizona muri Amerika.

## Umwuga
Nubwo yari akiri muto, Giramata yibonye mu ruhame kuva mu 2014, afite imyaka 18 ubwo yakoraga igitaramo cyo kwibuka ku nshuro ya *20 Jenoside yakorewe Abatutsi* mu 1994 i Washington DC, muri Amerika ndetse no ku munsi wa *20 wo kwibohora* kuri Amahoro Stade, i Kigali, mu Rwanda, muri 2014. Yakinnye kandi ku *munsi w’u Rwanda (Rwanda Day)2015* muri Atlanta, Jeworujiya muri Amerika. Ku ya 4 Nyakanga 2019, niwe wabaye uwambere mu kuvuga ijambo mu birori byo *kwizihiza umunsi wa 25 wo kwibohora* kuri Stade Amahoro, i Kigali.

## Amashakiro

## Inkomoko
Kantengwa Anne-Marie

**Anne-Marie Kantengwa** yavutse 1953 i Jabana mu mugi wa Kigali, mu Rwanda . ni umucuruzi kandi yahoze ahagarariye Rwanda Patriotic Front (FPR) mu Nteko ishinga amategeko y'u Rwanda .  Anne Marie nmuyobozi mukuru wa Hoteli Chez Lando ifite icyicaro i Remera.

## Ibihembo
yegukanye igihembo cya 2021 cyo guteza imbere ubukungu bw’umugore bitewe n’uruhare runini yagize nk'umuyobozi wa hoteli mu myaka makumyabiri n'itanu ishize. Yahebwe n'Ikigo cy'Abanyamerika gishinzwe guteza imbere ubukungu ku bagore (IEEW), igihembo gishimangira abagore babaye igipimo cy'impinduka muri sosiyete zabo.Yatoranijwe ku isi yose kubera ubuyobozi bwe muri hoteri no kuvugurura no kunoza ibintu nyuma yuko hoteri yari imaze gusenywa burundu na jenoside yakorewe abatutsi mu 1994.

## Ubuzima bwo hambere
Anne Marie Kantengwa ni umwe mu barokotse Jenoside yakorewe abatutsi mu Rwanda mu 1994,  Muri Jenoside yabuze ababyeyi, umugabo, abavandimwe ndetse n'abana. 

## Amakuru ya Chez Lando
Iyi hoteli ifite inyenyeri enye, yubatswe na murumuna we Landouard Ndasingwa, bakunze kwita Lando, wishwe mu gihe cya Jenoside yakorewe Abatutsi mu 1994. kuya 2 Nyakanga 2016 nibwo hotel ya chez lando yahiye igakongoka, aho hahiye ibyumba binini byose bikorerwamo inama, aho byatewe no kwitegura inama zari ziri kwitegurwa.  

## Inama
Umuntu wese warokotse agomba kumenya ko hari impamvu yatumye asigara inyuma. Niba dukunda kandi twubaha abo dukunda twabuze, noneho ni inshingano zacu kubatwarira ibendera ku isi arongera ati :Mubushake bw'Imana abakoze icyaha bose hamwe nabafatanyabikorwa mubyaha, iki nicyo gihe cyo kumenya ko guhakana itsembabwoko ryakorewe abatutsi bitazaba igisubizo kuko nibindi bihugu nka Kanada bitagishobora kureka abantu nkabo babaho kubutaka bwabo.

## Amashakiro
Uwineza Josiane

**Uwineza Josiane** uzwi nka **Iman Uwineza** akaba azwi kandi nka **Miss Jojo** (wavutse 1983) ni Umuhanzi Nyarwanda uririmba mu njyana ya R&amp;B. Umuziki we wibanda ku njyana ya R&B ahuza n'ibicurangisho by'umuziki gakondo.

## Amateka

Uwineza yavukiye mu karere ka Bugesera  mu Rwanda muri 1983, yishimiye kuririmba no kubyina akiri umwana kandi ababyeyi be bamushishikarije guteza imbere impano ye. ndetse miss jojo akaba yararokotse jenocide yakorewe abatutsi muri 1994 gusa ntibyagenze neza yahaburiye nyina umubyara Miss Jojo ndetse akomeza gushishikariza urubyiruko kudaheranywa n'amateka ndetse bagahaguruka bagahangana n'abapfobya jenocide. 

## Umwuga wo kuririmba
Uwineza yatangije umwuga we wo kuririmba nyuma yo kwegukana igihembo cya Rector Excellence Award muri 2007 mu cyiciro cya "Best Female Artist" muri kaminuza nkuru y’u Rwanda,  aho yarangirizaga impamyabumenyi ihanitse mu rurimi rw'icyongereza. Miss Jojo yashyize ahagaragara umuzingo we wa mbere (Album) yise "*Genesis" mu* mwaka wa 2008. 

Ibyo byakurikiwe no kumurika album ye ya kabiri, *Woman*, muri 2012. Album ye ya nyuma iteza imbere insanganyamatsiko yo kongerera ubushobozi abagore. Akoresha kandi amagambo ye mu gukangurira urubyiruko ububi bw’ibiyobyabwenge na virusi itera SIDA kandi yashishikarizaga abanyarwanda kugira uruhare mu bikorwa by’iterambere ry’igihugu no guhitamo neza ejo hazaza habo. Afite uruhare runini mu gutezimbere ibikorwa by'ubutabazi. ndetse uyu muhanzi akaba yarahagaritse gukora umuziki muri 2012. 

## Ubuzima bwite
Mu 2007 yinjiye mu idini rya Islam ku mugaragaro maze ahindura izina rya Josiane yiyita Iman. Izi mpinduka zashimishije abanyamakuru b'ibitangazamakuru bavuga ko uyu muhanzikazi yahindutse kugira ngo ashimishe umukunzi we ndetse na producer we w'icyo gihe, gusa Uwineza arabihakana .  Mu mwaka wa 2018, Miss Jojo n'umukunzi we Minani Salim bibarutse imfura yabo y'umwana w'umukobwa 

## Ibyo Akora
Uwineza Josiane asigaye akora muri Ambasade ya Leta Zunze Ubumwe za Amerika mu Rwanda mu mujyi wa Kigali . Miss Jojo Ubusanzwe  mu idini ya Islam aho yaje guhita afata izina rya  Iman. uyu ni umwanzuro yafashe abisabwe n’uwari umukunzi we witwa Munyampundu Saleh baje gushwana, Bidatinze yaje kujya mu rukundo n’undi musore witwa Salim Minani maze Aba bombi baza gukora ubukwe bw’agatangaza kuwa Gatandatu tariki ya 29 Nyakanga 2017 .

## Ibihembo

** 2012: Best Female artist (salax)
** 2011: Best Female artist (salax)
** 2010: Best Female artist (salax)
** 2010: Best female artist (ijoro ry'urukundo)
** 2010: Song of the year Siwezi Enda (ijoro ry'urukundo)
** 2009: Pam award (Pearl of Africa Music Award) Best Rwandan female artist
** 2009: Best female artist (salax)
** 2008: Pam award (Pearl of Africa Music Award) Best Rwandan female artist

## Amashakiro

12.https://oogle.com/search?q=miss+jojo+amateka+yiwe&oq=miss+jojo&gs_lcrp=EgZjaHJvbWUqCAgAEEUYJxg7MggIABBFGCcYOzIPCAEQLhgUGIcCGNQCGIAEMg8IAhAuGBQYhwIY1AIYgAQyDwgDEC4YFBiHAhjUAhiABDIHCAQQABiABDIGCAUQRRg8MgYIBhBFGDwyBggHEEUYPNIBCDYxODhqMGo3qAIAsAIA&sourceid=chrome&ie=UTF-8
Mbabazi Fiona

Mbabazi Fiona ni umunyamakuru w'umunyarwanda kazi wakoze akazi k'itangazamakuru imwaka 18 yose, akora kuri RBA .

### AMASHAKIRO
Neza Patricia Masozera

**Neza** **Patricia Masozera** ,(yavutse 23 Ukuboza 1984)  azwi cyane ku izina rya **Neza**, ni umuhanzikazi w'umunyakanada ukomoka mu Rwanda       Muri 2017, yahawe igihembo cya '"Most Promising Artist in Africa" na All Africa Music Awards . 

## Kera
Neza Yabuze se akiri muto arerwa na nyina wapfakaye. Kubera inzara mu gihugu cyamavuko muri Repubulika Iharanira Demokarasi ya Kongo, umuryango wimukiye mu Rwanda mu 1995. Nyuma yimyaka itatu, umuryango wimukiye i Toronto, muri Kanada biturutse ku cyifuzo cya mushiki we cyo kumuha ubuzima bwiza kandi butekanye. 

## Umwuga
Neza yatangiye umuziki mu ntangiriro za 2000,  Muri 2010, Neza yasohoye EP 7 yiswe 'Brand New', yagaragayemo indirimbo 'Go Gettaz'. Indirimbo yagaragaye kandi kuri mixtape ya DJ Charlie Brown 'Brown Billz - R&B Edition'. Amashusho ye remix ya 'Pop That' ya French Montana yasohotse muri Nzeri 2012,yanyuze kuri tereviziyo y'igihugu mu Rwanda. Muri 2017, Neza yimukiye i Lagos, muri Nijeriya, maze asinyana n'umuririmbyi wo muri Nijeriya, Mc Galaxy amasezerano yo gukorana mu muziki, MCG Empire.    Neza yasohoye indirimbo eshatu (Uranyica, Shaba & Vibe) munsi iyo label.   Yagaragaye kandi kuri Album ya Skales umuhanzi wo muri Nigeriya mu ndirimbo ebyiri "Gbe" na "Good Life   

### indirimbo yasohoye

** My Baby  ft MC Galaxy  
** Shabba
** Vibe ft MC Galaxy 
** Slay Mama  
** Only God Knows
* 

### collabo

** Deejay Pius - "Tempramido" feat. Mc Galaxy & Neza
** MC Galaxy – "Snapchat" feat. Neza, Kelly Pyle & Musicman TY
** MC Galaxy ft Neza - Jacurb Dance

## Amashakiro
Esther Mbabazi

**Esther Mbabazi** ni umupiloti w’indege z’ubucuruzi wabigize umwuga mu Rwanda, igihugu kigize Umuryango w’Afurika y'Iburasirazuba . Niwe mutegarugori wa mbere mu Rwanda wemejwe ko ari umupiloti w'indege. Yerekeza mu RwandAir, kompanyi y'indege y'igihugu cy'u Rwanda.   

## Amavu n'amavuko

Yavukiye mu Burundi ahagana mu 1988, ku babyeyi b'Abanyarwanda. Se na nyina ni abapasitori b'ububyutse. Igihe Esther yari afite imyaka igera ku munani, ise yapfuye azize impanuka y'indege  muri Repubulika Iharanira Demokarasi ya Kongo . Uyu muryango wasubiye mu Rwanda mu 1996. Yitoje mu Ishuri Rikuru ry’indege za gisivili muri Afurika y'Iburasirazuba muri Uganda, mbere yuko RwandAir imutera inkunga yo gukomeza imyitozo i Miami, muri Floride . 

## Amashuri
umunyarwandakazi Esther Mbabazi yize ahantu haandukanye aho yagiye abona n'amahugurwa atandukanye

kubyo akora, harimo nko mukigo cy'Afurika y'iburasirazuba mubijyanye n'Indege za Gisicile mugihugu cy'abaturanyi

cya Uganda nyuma yaho akomereza amasomo ye muri Miami muri Leta ya Florida, arinaho yavuye aza gutangira

Imirimoye mu Rwanda muri sosiyete ikora ingendo zo mukirere Rwandair.

## Umwuga
Esther Mbabazi arangije amasomo ye muri Amerika, yahawe akazi na RwandAir kugira ngo ajye atwara  Boeing 737 na kuri CRJ900, guhera mu 2012, ubwo yari afite imyaka 24.akaba ari nawo mwuga agikora kugeza ubu.   

## Amashakiro
Marie Thérèse Mukamulisa

**Mukamulisa Marie Thérèse** ( yavutse ku ya 29 Kamena 1965) ni umunyamategeko w'umunyarwandakazi ukora mu rukiko nyafurika rurengera uburenganzira bwa muntu n'abaturage kuva muri 2016.

## Ubuzima bwo hambere

Mukamulisa yavukiye i Kigali ku ya 29 Kamena 1965.   Afite impamyabumenyi ihanitse mu by'amategeko yakuye muri kaminuza y'u Rwanda (1990) n'impamyabumenyi ihanitse mu by'amategeko rusange yakuye muri kaminuza ya Moncton i New Brunswick, muri Kanada (1993).   Afite Masters mu bushakashatsi bwa Jenoside no kuyikumira yakuye mu kigo gishinzwe gucunga amakimbirane muri kaminuza nkuru y'u Rwanda. 

## Umwuga
Mukamulisa yari umucungamari n'umubitsi mu mushinga wo gukora iperereza ku buhinzi bashingiye ku mibare. Yabaye umuyobozi ushinzwe ubwishingizi bw'imodoka muri Sonarwa hamwe n’umunyamabanga nshingwabikorwa w’umuryango utegamiye kuri leta CCOAIB.  Mukamulisa yari umwe mu bakomiseri cumi na babiri bateguye Itegeko nshinga ry'u Rwanda nyuma ya Jenoside,  kandi yabaye umwarimu mu mategeko  muri kaminuza y'u Rwanda. 

Mukamulisa yagizwe umucamanza w'urukiko rw'Ikirenga mu Rwanda muri 2003. Yavuze ku ngorane abagore bahura nazo mu nzego z’ubutabera, cyane cyane ku ihohoterwa rikorerwa abana no gufata ku ngufu, bitewe n’umuco n’uburinganire buri hasi.  Muri 2015, yabaye umwe mu bagize inama nkuru y'Ubucamanza y'u Rwanda. Ni n'umwe mu bagize ihuriro mpuzamahanga rya International Hague Network of Judges. 

Mukamulisa yatorewe manda y'imyaka itandatu mu rukiko nyafurika rushinzwe uburenganzira bwa muntu  hamwe na Ntyam Mengue ukomoka uri Kameroni muri Nyakanga 2016.   Ishyirwaho rye ryanenzwe kubera icyemezo cy’u Rwanda cyo kuva mu kwemerera abantu n’imiryango itegamiye kuri Leta kujuririra mu rukiko, ndetse no kuba Mukamulisa yaragize uruhare mu itsinda ry’abacamanza bakatiye umunyapolitiki utavuga rumwe n’ubutegetsi Victoire Ingabire Umuhoza, wajuririye uru urukiko muri Afurika.   

Mukamulisa yabaye kandi mu Nama Nkuru y'Ubucamanza mu Rwanda kuva muri 2015, ndetse akaba n'umwe mu bagize imiyoboro mpuzamahanga yo mu karere ndetse no ku rwego mpuzamahanga y'abacamanza nk'umuryango mpuzamahanga w'i La Haye mu buholandi ya (IHNJ), Yabaye umucamanza w'Urukiko rw'Ikirenga rw'u Rwanda kuva mu 2003, 

## Amashakiro
Claudette Mukasakindi

**Claudette Mukasakindi** (yavutse 25 Ukuboza 1982 i Nyarugenge ) ni umunyarwandakazi ni umukinnyi ukora amasiganwa wiruka intera ndende .  Yarushanwe muri marato mu mikino Olempike ya 2012, aza ku mwanya wa 101 akoresha amasaha 2:51:07.  Mu mikino ya Commonwealth 2014, yarangije ku mwanya wa 11 muri metero 10000 mu bagore.  Yahataniraga u Rwanda mu mikino Olempike ya 2016 muri marato y'abagore. Yabaye uwa 126 hamwe nigihe cya 3: 05.57.  Yabaye uwatwaye ibendera ry'u Rwanda mu birori byo gusoza. 

## Umwuga
Mukasakindi yagize umwaka mwiza muri 2012, atwara Cagliari Marathon muri Gicurasi, hamwe nigihe cyiza cya 2:40:18.  Iyi mikorere yari mu gihe cyasabwaga na IAAF kugira ngo ijye mu majonjora y'imikino Olempike ya 2012, ariko icyifuzo cya Mukasakindi cyo kwitabira iyo mikino cyabanje kwangwa kubera ko ibirori bya Cagliari bitari irushanwa ryujuje ibyangombwa.  Mu kurangiza ariko, yemerewe kwiruka, arangiza ku mwanya wa 101 mubirori, hamwe nigihe cya 2:51:07. 

Mu mikino Olempike ya 2016 yabereye i Rio de Janeiro, Mukasakindi yongeye kwitabira marato y'abagore, umwe mu Banyarwanda barindwi bahatanira iyo mikino.  Yizeraga ko azanoza imikorere ye i Londres, kandi yamaze igihe kinini yitegura muri Kenya no mu Butaliyani, ndetse no mu Rwanda.  Nubwo aya mahugurwa, imikorere ye muri ibyo birori yari mibi. Mukasakindi yarangije ku mwanya wa 126 muri iryo siganwa, avuye kuri133, anashyiraho igihe cya 3:05:57.  Yavuze ko ibisubizo byatewe n’imvune yo mu kaguru yagize mu myitozo, hasigaye iminsi itatu ngo ibyo birori bitangire; ntabwo yari yarigeze atekereza ko ari ikibazo mbere yo gusiganwa, ariko akaguru katangiye kumutera ibibazo kuri  21 kilometres (13 mi) mu isiganwa, bikomera nyuma ya 25 kilometres (16 mi) .  Yakomeje kugeza  isiganwa rirangiye, ariko yavuze ko imvune ari yo mpamvu nyamukuru yamuteye kwitwara nabi. 

## Amashakiro
Mukankuranga Marie Jeanne

Mukankuranga Marie Jeanne dusazwe tuzi ku mazina y'ubuhanzi "Mariya Yohana", ni umwe mu Banyarwanda bagize uruhare rukomeye mu rugamba rwo kubohora Igihugu cyu Rwanda, ndetse nawe ubwe akaba yari afite abana bagiye ku rugamba ny'irizina guhera mu ntangiriro za (1987 kugeza nyakanga 1990 ubwo ingabo za FPR Inkotanyi z'ahagarikana Genocide yakorerwaga Abatutsi z'ikanabohora u Rwanda. 

### UBUZIMA BWITE
Mukankuranga Marie Jeanne uzwi nka Mariya Yohana yavukiye mu cyahoze ari perefegitura ya Kibungo ubu ni karere ka Ngoma, ubu ni mu intara y'uburasirazuba, yavutse mu 1943 ubu afite imwaka 81 y'amavuko, aho yaje no kwitwa umuhanuzi.

#### IBYO YAKOZE
Mukankuranga Maria uzwi kw'izina ry'ubuhanzi nka Mariya Yohani ni umwe mu bahanzi nyarwanda b'indirimbo gakondo ufite ijwi ry'umwimerere, mu myaka myinshi amaze ku isi akaba yarakoze ibikorwa byinshi by'indashyikirwa byagiriye igihugu akamaro haba mu buhanzi n'ubuvanganzo asigasira umuco, kurerera igihugu biciye mu bigo by'amashuri yanyuzemo yigisha akaba ari n'umwe mu batanze umusanzu mu kubohora igihugu aho yaje guhimba indirimbo yakuzwe na benshi yitwa Intsinzi. 

#### AHO WA BIREBERA